**Mixail Ivanovich Kleandrov** (1946-yil 14-avgust, Toshkent) – Rossiya Federatsiyasi Konstitutsiyaviy sudining isteʼfodagi sudyasi, Rossiya Federatsiyasida xizmat koʻrsatgan huquqshunos (1996), Rossiya Federatsiyasida xizmat koʻrsatgan fan arbobi (2011), Yuridik fanlar doktori, professor, Rossiya Fanlar akademiyasining muxbir aʼzosi (1997). „Bolshoy Tyumenskoy ensiklopedii" ilmiy-tahrir kengashi va tahrir hay’ati aʼzosi (2004).

Tarjimai holi
-------------

Mixail iqtisodchi oilasida tavallud topgan. 1970-yilda Tojikiston Davlat universitetining huquqshunoslik fakultetini tamomlagan.

Mixail Kleandrov 1989-yildan 1993-yilgacha Tyumen davlat universiteti kafedra mudiri lavozimida ishlagan.

1993-yildan 1995-yilgacha MDH xoʻjalik sudi sudyasi boʻlgan.

U 1995-yildan 2003-yilgacha Tyumen viloyati arbitraj sudi raisi.

Mixail Konstitutsiyaviy sudining sudyasi etib tayinlangan. 2016-yil 1-sentyabrdan Rossiya Federatsiyasi Konstitutsiyaviy sudining isteʼfodagi sudyasi hisoblanadi.

2016-yildan Rossiya davlat adliya universiteti qiyosiy huquq kafedrasi bosh ilmiy xodimi lavozimida faoliyat olib borgan.

Oʻgʻli Ivan (1979-yilda tugʻilgan) – sudya, yuridik fanlar nomzodi.

Asosiy ishlari
--------------

Advokat tomonidan dissertatsiya tadqiqoti mavzusini tanlash to'g'risida (Tyumen, 2002);

MDHga aʼzo davlatlarning sud tizimlari: qonunchilik taʼminoti (2002);

Huquqshunoslikka nomzodlik dissertatsiyasi: tadqiqotchining ilk qadamlari, mavzu tanlash va ishlab chiqish (M. 2003; 3-nashr. 2007);

Sudya maqomi. Yuridik va tegishli komponentlar (2008);

Korxonada yuridik xizmatlar instituti (2013).

Mukofotlari
-----------

Mixail Kleandrov 2016-yil 4-iyulda IV darajali „Vatanga xizmatlari uchun" ordeni, 2003-yil 21-sentyabrda Doʻstlik ordeni, Rossiya Federatsiyasining xizmat koʻrsatgan huquqshunosi, Rossiya Federatsiyasida xizmat koʻrsatgan fan arbobi, 2006-yilda Tyumen viloyatining faxriy huquqni muhofaza qilish xodimi, 2005-yilda Tyumen davlat universitetining „Buyuk yutuqlari uchun" medali, Gyugo Grotius nomidagi xalqaro mukofot va 1998-yilda – *MDH hududida Inson huquqlari boʻyicha sudni tashkil etish taklifini asoslagani uchun* mukofotlar bilan taqdirlangan.

Manbalar
--------

1. ↑  „Указ Президента РФ № 1722".  Kremlin.ru (1996-yil 19-dekabr). 2013-yil 26-aprelda asl nusxadan arxivlangan. Qaraldi: 2011-yil 3-noyabr.
2. ↑  „Торжественное заседание, посвящённое 20-летию Конституционного суда РФ".  Конституционный суд Российской Федерации (2011-yil 27-oktyabr). 2012-yil 23-fevralda asl nusxadan arxivlangan. Qaraldi: 2011-yil 3-noyabr.
3. ↑  „Российский государственный университет правосудия | Otdel sravnitelnogo pravovedeniya".  www.rgup.ru. 2016-yil 2-dekabrda asl nusxadan arxivlangan. Qaraldi: 2016-yil 2-dekabr.
4. ↑  „Клеандров Иван Михайлович". 2020-yil 19-fevralda asl nusxadan arxivlangan. Qaraldi: 2020-yil 19-fevral.
5. ↑  „Указ Президента Российской Федерации от 4 июля 2016 № 320". 2017-yil 27-avgustda asl nusxadan arxivlangan. Qaraldi: 2016-yil 4-iyul.
6. ↑  „Указ Президента РФ № 1081".  pravo.levonevsky.org (2003-yil 21-sentyabr). 2013-yil 2-mayda asl nusxadan arxivlangan.
7. ↑  „Указ Президента РФ № 1722".  pravoteka.ru (1996-yil 19-dekabr). 2012-yil 15-aprelda asl nusxadan arxivlangan.
8. ↑  „Указ Президента РФ № 1387".  onagradah.ru (2011-yil 19-oktyabr). 2012-yil 15-aprelda asl nusxadan arxivlangan.